Document ID: 32000R1611

Komission asetus (EY) N:o 1611/2000,
annettu 24 päivänä heinäkuuta 2000,
Tanskalle myönnettyjen maatalouden valuuttajärjestelmän tasaustukien mukauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 9 artiklan,
sekä katsoo seuraavaa:
(1) Komission asetuksessa (EY) N:o 1639/1999(2) vahvistetaan euron muuntokursseista kansalliseksi rahayksiköksi tai 1 päivästä heinäkuuta 1999 alkaen sovellettavista valuuttakursseista johtuvat tasaustuen enimmäismäärät eri jäsenvaltioille.
(2) Asetuksen (EY) N:o 2799/98 5 artiklan 4 kohdassa säädetään, että tasaustuen enimmäismääriä vähennetään tai ne perutaan sen perusteella, miten toisen ja kolmannen erän ensimmäisenä päivänä todettujen valuuttakurssien kehittyminen vaikuttaa tuloihin.
(3) Komission asetuksessa (EY) N:o 1577/2000(3) vahvistetaan tiettyihin suoriin tukiin sovellettava muuntokurssi, jonka määräytymisperuste on 1 päivä heinäkuuta 2000. Tanskan kruunulle vahvistetusta kurssista ilmenee kyseisen valuutan devalvoituminen, minkä vuoksi tasaustuen toisen erän määrää olisi Tanskan osalta vähennettävä.
(4) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Asetuksessa (EY) N:o 1639/1999 Tanskalle myönnetyistä tasaustuen ensimmäisen erän enmmäismääristä johtuvat toisen erän alennetut määrät esitetään tämän asetuksen liitteessä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2000.

Labels: 2
18
6